《一舞傾城》昨晚(6日)講到青龍(唐文龍 飾)出獄,跟沙律(陳法蓉 飾)不用隔住玻璃見面,兩公婆溫馨去拍拖,沙律要青龍為她補祝多年的生日。當青龍宴請叔父輩敘舊時,卻只有屠伯(鄭恕峰 飾)同麻鷹(李嘉 飾)現身,令他感到「人走茶涼」,醉後不禁倒在沙律懷中流下男兒淚。這兩場戲皆很感人,網友大讚唐文龍演得好,又認為他同陳法蓉這對CP有新鮮感兼很合襯。
同場加映:林明禎生日狂收BLACKPINK Lisa禮物 願紆尊降貴為偶像打雜做阿四
唐文龍同陳法蓉如此合拍,唐文龍憶起首日開工時情形,「記得第一日開工,我喺化妝間化緊妝,佢喺後面經過時好Cute咁話『老公點呀?我哋第一次合作喎』,佢好Nice,咁主動破咗冰先,令到我哋更容易互動去演啲甜蜜戲份。(有唔少親熱戲份)都有啲壓力㗎,始終佢都係女神,但我哋都好合拍,佢好快投入咗角色,大家可以好放心咁去發揮。」
一舞傾城︳陳星妤傅嘉莉講結婚即有事發生 下一個輪到蔡潔定陳法蓉?【下一頁】
陳法蓉跟唐文龍是首次合作,陳法蓉指大家合作好愉快,大讚對方是個好特別的演員,「好多嘢佢都有自己嘅諗法,大家有商有量,同埋佢有句口頭禪,就係『傳說中嘅陳法蓉』,佢話佢好多朋友都好鍾意我,好羨慕佢可以同我合作演夫妻。」她更指今次劇集的賣點是「情」,除了夜總會一班姊妹的情,還有她們兩公婆的一段情,「劇中佢坐咗廿幾年監,後生時冇得同佢好Enjoy咁拍拖,到而家咁上下年紀,佢終於放監出嚟重聚,終於唔使隔住玻璃咁探監,嗰種重逢嘅感覺係好特別。我都有同文龍講,只要將呢種情呈現到出嚟,觀眾就會好鍾意。」
(↓點擊放大睇圖片↓)
- {{hket:inline-image name="Image08.jpeg"}}{{/hket:inline-image}}
網友對於二人的表現,在TVB官方Facebook內留言:「年紀大,但感覺好新鮮同埋都幾match,btw,唐文龍好型」、「睇得最舒服嘅一對」、「型仔靚女,好有新鮮感嘅CP」、「真係好感動」、「影貼紙相打後都好自然,演得好好」、「最強CP」、「唐文龍見完屠伯後,失望的心情,返到屋企,攬住陳法蓉嗰場喊戲,好有層次,做得好正」等。
撰文:娛樂組
U Lifestyle App自家節目登錄《U TV》專區!
↓↓試玩、試食、試用影片任您睇↓↓
【立即體驗】